ZAPISNIK POPOLDANSKE SEJE V SREDO, 20. MARCA 2019

(2020/C 334/05)

VSEBINA

24. Glasovanje o predlogih resolucij, vključenih v poročila treh stalnih odborov 14

25. Glasovanje o nujnih predlogih resolucij 15

26. Poročilo o 17. regionalnem srečanju v Paramaribu, Surinam (karibska regija), ki je potekalo od 28. februarja do 2. marca 2019 – poročilo sopredsednikov 15

27. Zbirna poročila z delavnic 15

28. Razno 15

29. Datum in kraj 38. zasedanja skupne parlamentarne skupščine 15

ZAPISNIK POPOLDANSKE SEJE V SREDO, 20. MARCA 2019

Seja se je začela ob 14.49.

PREDSEDUJOČI: Louis-Joseph MANSCOUR

začasni sopredsednik

24. Glasovanje o predlogih resolucij, vključenih v poročila treh stalnih odborov

Sopredsednik je skupščino spomnil na postopke glasovanja.

i) Strateški pomen in razsežnost partnerstva AKP-EU (AP/102.726) (Odbor za politične zadeve) Poročilo Sebastiana Kopulande (Zambija) in Marie Arena Vloženih je bilo devet predlogov sprememb. Sprejeti predlogi sprememb: 3, 4, 5, 8 Zavrnjeni predlogi sprememb: 1, 2, 6, 7, 9 Spremenjena resolucija je bila soglasno sprejeta z enim vzdržanim glasom.

ii) Možnosti obnovljivih virov energije pri zagotavljanju trajnostnega gospodarskega razvoja v državah AKP in zlasti na oddaljenih območjih (AP/102.723) (Odbor za gospodarski razvoj, finance in trgovino) Poročilo Clifforda Andreja (Sejšeli) in Željane Zovko Predlogov sprememb ni bilo. Resolucija je bila soglasno sprejeta.

iii) Zmanjšanje splošnega števila otrok, mladostnikov in mladine, ki se ne šolajo, v državah AKP (AP/102.722) (Odbor za socialne zadeve) Poročilo Josepha Yopyja Yopyja (Papua Nova Gvineja) in Laure Agea Vložena sta bila dva predloga sprememb. Skupina S&D je zahtevala ločeno glasovanje o obeh predlogih sprememb. Zavrnjeni predlogi sprememb: 1, 2 Resolucija je bila soglasno sprejeta.

25. Glasovanje o nujnih predlogih resolucij

i) Tekoča vprašanja in izzivi v zvezi s pravno državo v Evropski uniji in državah AKP (AP 102.754) Vloženih je bilo šest predlogov sprememb. Sprejeti predlogi sprememb: 1–6 Spremenjena resolucija je bila soglasno sprejeta.

ii) Kazniva dejanja zoper okolje (AP 102.755) Vloženi so bili trije predlogi sprememb. Sprejeti predlogi sprememb: 1, 2 Zavrnjeni predlogi sprememb: 3 Spremenjena resolucija je bila soglasno sprejeta.

26. Poročilo o 17. regionalnem srečanju v Paramaribu, Surinam (karibska regija), ki je potekalo od 28. februarja do 2. marca 2019 – poročilo sopredsednikov

Sopredsednika Joseph Owona Kono in David Martin sta ustno poročala o 17. regionalnem srečanju (karibska regija) in predstavila glavne teme razprave.

Govorili so: André Misiekaba (Surinam), Halifa Sallah (Gambija).

Govornika sta izpostavila glavne teme srečanja: regionalno povezovanje in varnost, trgovina in naložbe, energija in podnebne spremembe, organizirani kriminal, naravni viri, trajnostni turizem in kmetijstvo, prihodnji odnosi med AKP in EU ter vpliv brexita na države Cariforuma in regionalni sporazum o gospodarskem partnerstvu.

27. Zbirna poročila z delavnic

Michael Kamano (Gvineja) je poročal o delavnici o kmetijstvu. V okviru delavnice so poslanci obiskali raziskovalno središče za preučevanje kakovosti živilskih proizvodov na Univerzi za agronomijo in veterino v Bukarešti (USAMV) in center za napredne raziskave na področju materialov, blaga in inovativnih proizvodov na politehnični univerzi v Bukarešti (UPB). Ti dve središči za nacionalne in mednarodne raziskave in razvoj sta tudi izobraževalni središči za dodiplomski in podiplomski študij ter za e-učenje. Financira ju romunska vlada, prav tako pa prejemata sredstva iz Evropskega sklada za regionalni razvoj in od zasebnih podjetij.

Julie Ward je poročala o delavnici na temo romunskega centra za usklajevanje nujnega odziva. Ta institucija se od leta 2004 spopada z več vrstami izrednih razmer (požari, naravne nesreče, nesreče ali izredne zdravstvene razmere). Brezplačna aplikacija za mobilne telefone „112“, ki omogoča takojšnjo identifikacijo lokacije klicatelja, je bistveno izboljšala hitrost in uspešnost odziva.

28. Razno

Govorili so: Mmadi Hassani Oumuri (Komori), Halifa Sallah (Gambija), sir Louis H. Straker (Saint Vincent in Grenadine), Louis-Joseph Manscour.

Sopredsednik se je zahvalil oblastem in prebivalcem Romunije za odlično organizacijo zasedanja in gostoljubnost ter članom, sosekretariatu in tolmačem za njihov prispevek.

29. Datum in kraj 38. zasedanja skupne parlamentarne skupščine

38. zasedanje skupščine bo potekalo prvi teden decembra 2019 v Ruandi.

(Seja se je končala ob 16.04.)